Haeba moqosuwa a ahlotswe(a fumanwe a le molato), qoso le bohany- etsi di ka etella bopaki mme tsa bua le lekgotla ka kahlolo e tla dihwa. Sena se etswa ka tsela ya ho phehisana ho etsa kahlolo e be boima kapa bobebe. Haeba phehisano e bebofatsang kahlolo e kenyeletsa tlhahiso- leseding eo e seng nnete, tshedimosetso ena e tshwanela ho bolellwa lekgotla. Boemong ba kahlolo o ka batla tokiso kapa tefo bakeng sa ditsh- enyehelo. Haeba lekgotla le fana ka tefo, ha e nkwe e le kahlolo, kahoo tefo e ka etswa ho tlatselletsa mokgwa ofe kapa ofe wa kotlo. Lekgotla la dinyewe le ka nna la emisa kahlolo nakwana ka maemo a mang, ho kenyeletsa maemo a hore moqosuwa o tshwanela ho o lefa. Motjhutjhisi a ka nna a fana ka polelo ya kameho ya bohlatsipa kapa a etella bopaki bo tswelang pele ho tshehetsa kahlolo e lokelang, moo ho fumanehang mme ho tshwaneleha.